Brettforbundet

Brettforbundet representerer snowboard, skateboard og surfing i Norge. Forbundet er tilsluttet Norges Idrettsforbund. Brettforbundet er en sammenslutning av tidligere Snowboardforbundet, Norsk organisasjon for rullebrett (NORB) og norsk surfklubb. Snowboardforbundet har siden 1987 vært alle norske snowboarderes medlems- og interesseorganisasjon. I 1997 ble de eget særforbund underlagt Norges idrettsforbund og Olympiske og Paralympiske komite (NIF). NORB var en av verdens eldste eksisterende landsorganisasjoner for skateboard, og ble stiftet i 1977 for å ivareta skaternes interesser i Norge. Brettforbundet er en sammenslutning av omkring 100 klubber i hele landet, og har sitt hovedkontor i Oslo. Forbundet ledes av Generalsekretær Bijora Sardarian, og president Ola Keul.

Visjon 
Brettforbundets visjon er å vise verden hvor viktig det er å ha det gøy. Gjennom arbeidet skal de skape aktivitet og samle brettmiljøene, så alle får bedre muligheter til å stå på brett. Til grunn for arbeidet til forbundets ansatte og aktiviteter ligger verdiene personlig frihet, mestringsfølelse og fellesskap. Organisasjonens fem strategisk overordnede mål (per juni 2021) er å skape aktivitet og utvikle ulike tilknytningsformer, sikre rekruttering til snowboard, skateboard og surfing, vinne internasjonale konkurranser, være det mest nyskapende sponsorobjektet og ta ansvar for naturen vi leker i.

Ledelse 
Styreleder for Brettforbundet blir titulert «president» eller «brettpresident», daglig leder for Brettforbundet blir titulert Generalsekretær

Kjente utøvere

Rullebrett 

Henning Braaten
Hermann Stene

Tonje Pedersen

Snøbrett 

Andreas Ygre Wiig
Daniel Franck
Helene Olafsen
Kjersti Buaas
Marcus Kleveland
Mons Røisland
Silje Norendal
Ståle Sandbech

Surfebrett 

Ingrid Alexandra av Norge

Eksterne lenker
 
Brettforbundets toårsmål (2021-2023)
Ny generalsekretær
Rent Særforbund 2021

Norske idrettsforbund
Surfing
Snøbrett i Norge
Organisasjoner etablert i 1987